ปกติเป็นคนไม่ค่อยดื่มสุราค่ะ นานๆไหนครั้งหรือตามเทศกาล เวลาดื่มมักจะผสมน้ำอัดลมไปกับสุราด้วยค่ะเพราะกินง่าย ปกติกินแล้วไม่มีอะไร แต่เมื่อวานได้ออกไปสังสรรค์มีการดื่มสุรา+เต้น ดื่มช่วงแรกไม่เป็นไรแต่พอสักพัก จะมีอาการแน่นหน้าอกจุกหน้าอกไปจนถึงลิ้นปี่ หายใจไม่ทั่วท้อง หายใจลำบาก ลองนั่งพักก็ไม่หาย เลยลองอาเจียนอาการพอทุเลาลง แต่สักพักก็กลับมาเป็นอีก เป็นนานชั่วโมงครึ่ง อยากทราบว่าควรไปพบแพทย์หรือควรทำไงดีคะ?
สวัสดีค่ะ จากอาการดังกล่าวมานั้นหากสัมพันธ์กับแอลกฮอล์จริง อาจเกิดจากการแพ้แอลกอฮอล์ แต่การแพ้แอลกอฮอล์นั้นเป็นภาวะที่หาได้ยาก โดยสาเหตุที่เกิดอาการแพ้มาจากการที่ระบบภูมิคุ้มกันนั้นตอบสนองต่อแอลกอฮอล์รุนแรงมากผิดปกติจึงทำให้เกิดอาการเช่นลมพิษ ร่างกายและใบหน้าเกิดผื่นคันและบวม หายใจไม่อิ่มหรือหายใจลำบาก ปวดท้อง อาเจียน เวียนศีรษะ และหมดสติรวมทั้งอาจทำให้เกิดภาวะแพ้แบบรุนแรงที่อาจส่งผลให้คลื่นไส้ อาเจียน แน่นหน้าอก เป็นลมพิษ หายใจติดขัดคล้ายภูมิแพ้แต่รุนแรงกว่าการวินิจฉัยอื่นๆที่เป็นไปได้ เช่นมีภาวะกรดไหลย้อน หรือแผลในกระเพาะอาหารที่อาจกระตุ้นได้ด้วยการดื่มแอลกอฮอล์เช่นเดียวกันหากมีอาการแพ้รุนแรงแบบที่กล่าวไป ควรรีบไปพบแพทย์ เพราะอาจต้องได้ยาแก้แพ้เข้าเส้นทันที หรือถ้าไม่แน่ใจการวินิจฉัย และพอไม่ได้ดื่มแอลกออฮอล์ก็ยังมีอาการอยู่ อาจจะเป็นโรคอื่นๆดังที่กล่าวไป ควรไปพบแพทย์เพื่อตรวจเพิ่มเติมเช่นกัน ในตอนนี้ควรดื่มน้ำมากๆ รับประทานอาหารอ่อนๆ ไม่นอนหลังรับประทานอาหารทันทีอ่านเพิ่มเติม